Държавен вестник, бр. 42, 2019 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  42
(6) Организацията е длъжна да регистрира 
в комисията всяка актуализация по ал. 2 и 
всяка друга промяна в материалите по ал. 1 в 
7-дневен срок от датата на нейното приемане. 
Когато при прегледа по ал. 4 не е констатирана 
необходимост от актуализация на материалите 
по ал. 1, т. 1 и 2, организацията информира 
комисията за това в 7-дневен срок от датата 
на извършване на прегледа.
(7) След изтичане на срока за актуализация 
по ал. 3, съответно срока за преглед по ал. 4, 
организацията не може да прилага материали 
по ал. 1, т. 1 и 2, които не са актуализирани, 
съответно не им е извършен преглед. Орга-
низацията не може да прилага материали 
по ал. 1, които са актуализирани, но не са 
регистрирани в комисията.
Чл. 19. Програмата по чл. 18, ал. 1, т. 1 
гарантира овладяването на професионалните 
знания и умения по приложение № 3 на Ко-
декса за застраховането и трябва да съдържа:
1. подробно описание на знанията и умени-
ята, чието усвояване се предвижда в рамките 
на всеки елемент на разделите на приложение 
№ 3 на Кодекса за застраховането, за да се 
осигури точното изпълнение на задълженията 
на лицето, което ще извършва дейност по 
разпространение на застрахователни продукти;
2. описание на модулите, в които е обо-
собено усвояването на знанията и уменията 
и тяхното съдържание, когато са предвидени 
модули;
3. описание на формите на обучение (при-
съствена, дистанционна или комбинация от 
тях) и на тяхното материално и техническо 
осигуряване;
4. описание на продължителността на обу-
чението като цяло и по всеки модул поотделно 
(когато са предвидени модули), която е плани-
рана по начин, който позволява усвояването 
на знанията и уменията, предвидени по т. 1;
5. броя, квалификацията и опита на препо-
давателите във всяка област на знанията по 
т. 1, чието усвояване е предвидено в програ-
мата, като преподавателите се посочват заедно 
със справка за тяхната квалификация и опит, 
който не може да е по-малък от две години.
Чл. 20. (1) Конспектът по чл. 18, ал. 1, т. 2 
трябва да:
1. обхваща всеки един от елементите на 
приложение № 3 към Кодекса за застрахова-
нето, като се отчитат особеностите на тези 
елементи във всеки от разделите на прило-
жението;
2. обхваща изцяло програмата по чл. 18, 
ал. 1, т. 1;
3. съдържа списък на нормативните актове, 
учебните помагала и другите източници на 
информация, обезпечаващи усвояването на 
знанията и уменията, подлежащи на оценяване.
Чл. 21. Процедурните правила за провеж-
дане на изпит по чл. 18, ал. 1, т. 3 трябва да:
1. определят писмена форма на провежда-
не на изпита, включително използват ли се 
електронни устройства;
2. определят метода на изпитване (реша-
ване на тест, решаване на казус, писмена 
разработка на въпроси от конспекта и др.);
3. определят ясни критерии относно лицата, 
които ще разработват изпитните материали 
за оценка на придобитите знания и умения, 
за да се гарантира тяхната добра репутация, 
професионална квалификация и опит във 
всяка област на знанията, която е предмет 
на проверка в рамките на тематичния обхват 
на конспекта;
4. определят процеса за разработване на 
изпитните материали и гарантират, че тези 
материали осигуряват пълна оценка на зна-
нията и уменията на обучаваните лица;
5. определят реда за провеждане на изпита 
като последователност от действия и продъл-
жителност;
6. гарантират опазване на поверителността 
на информацията относно изпитните ма-
териали, честното провеждане на изпита и 
предвиждат мерки за недопускане на влияние 
върху резултатите от изпита.
Чл. 22. (1) Правилата за оценяване по 
чл. 18, ал. 1, т. 4 трябва да:
1. определят критериите, по които се прие-
ма, че оценяваното лице е издържало изпита;
2. определят ясни критерии относно лица-
та, които ще извършват оценяването, за да се 
гарантира тяхната добра репутация, професи-
онална квалификация и опит във всяка област 
на знанията, която е предмет на проверка в 
рамките на тематичния обхват на конспекта;
3. определят реда за оформяне на резулта-
тите от изпита, включително реда за издаване 
на сертификат на успешно положилите изпита, 
включително и вписването им в регистъра 
по чл. 23, т. 5;
4. гарантират обективна, безпристрастна и 
подлежаща на проверка преценка на знанията 
на оценяваните лица.
(2) Правилата за оценяване по чл. 18, 
ал. 1, т. 4 трябва да предвиждат възможност 
за оценяваните лица да се запознаят с извър-
шената оценка на положения от тях изпит 
и да изискат повторна проверка и повторна 
оценка на положения изпит. Запознаването с 
резултатите от изпита лицата извършват 
лично в присъствието на член на изпитната 
комисия. Срокът по предходното изречение, 
както и изискването на повторна проверка и 
повторно оценяване се извършва в срок до 20 
работни дни от обявяването на резултатите.
(3) Лицата по ал. 1, т. 2 и лицата по чл. 21, 
т. 3 могат да бъдат едни и същи.